РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/221 -23

18. октобар 2023. године

Б е о г р а д

З А П И С Н И К

28. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 13. ОКТОБРА 2023. ГОДИНЕ

Седница је почела у 13.30 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора:Жика Бујуклић, Угљеша Мрдић, Сања Јефић Бранковић, Зоран Томић, Оља Петровић, Небојша Цакић, Љубомир Марић, Владимир Гајић, Милица Николић и Драган Николић.

Седници су присуствовали и: Јелена Миливојевић, заменик члана Одбора Сање Лакић и Ратко Николић, заменик члана Одбора Дубравке Краљ.

Седници нису присуствовали чланови Одбора: Драган Вулић, Павле Грбовић, Љубинко Ђурковић и Александар Оленик, као ни њихови заменици.

Седници су присуствовали из Министарства здравља Горан Стаменковић, помоћник министра и Татјана Стаматовић, шеф Одсека за инспекцијске послове.

Одбор је, на предлог председника, једногласно (13 гласова за) утврдио следећи

**Д н е в н и р е д:**

- Усвајање записника 27. седнице Одбора;

1. Разматрање Предлога за доношење аутентичног тумачења одредбе члана 243. став 1. Закона о здравственој заштити („Службени гласник РС“, број 25/19), који је поднела Влада, број 011-1833/23-1 од 13. октобра 2023 године;

2. Давање одговора Уставном суду поводом покренутог поступка за утврђивање неуставности одредаба члана 210. став 1. тач. 2) и 3) и става 3, члана 212. став 1. у делу који гласи: ,,и 3)ˮ и став 2. и члана 213. ст. 1. и 2. Закона о здравственој заштити (,,Службени гласник РСˮ, број 25/19), број: 011-1113/23 од 8. јуна 2023. године.

Пре преласка на одлучивање о тачкама дневног реда, Одбор је једногласно усвојио записник 27. седнице Одбора.

**Прва тачка дневног реда:** Разматрање Предлога за доношење аутентичног тумачења одредбе члана 243. став 1. Закона о здравственој заштити („Службени гласник РС“, број 25/19), који је поднела Влада, број 011-1833/23-1 од 13. октобра 2023 године

Одбор је већином гласова (12 гласова за, 1 против) оценио да је оправдан Предлог за доношење аутентичног тумачења одредбе члана 243. став 1. Закона о здравственој заштити („Службени гласник РС“, број 25/19), који је поднела Влада.

Такође, Одбор је већином гласова (12 гласова за, 1 против) одлучио да Предлог аутентичног тумачења упути Народној скупштини на разматрање по хитном поступку, у складу са чланом 167. Пословника, како би се спречиле штетне последице до којих могу да доведу недоумице у примени наведене одредбе.

Одбор је већином гласова (12 гласова за, 1 против) одлучио да известилац Одбора на седници Народне скупштине буде Јелена Жарић Ковачевић, председник Одбора.

**Друга тачка дневног реда:** Давање одговора Уставном суду поводом покренутог поступка за утврђивање неуставности одредаба члана 210. став 1. тач. 2) и 3) и става 3, члана 212. став 1. у делу који гласи: ,,и 3)ˮ и став 2. и члана 213. ст. 1. и 2. Закона о здравственој заштити (,,Службени гласник РСˮ, број 25/19), број: 011-1113/23 од 8. јуна 2023. године

Уставни суд је доставио Народној скупштини Решење о покретању поступка за утврђивање неуставности одредаба члана 210. став 1. тач. 2) и 3) и става 3, члана 212. став 1. у делу који гласи: ,,и 3)ˮ и став 2. и члана 213. ст. 1. и 2. Закона о здравственој заштити, ради давања одговора.

Дописом од 6. октобра 2023. године, Влада је упутила Народној скупштини мишљење поводом наведеног решења Уставног суда.

Имајући у виду надлежност Одбора за уставна питања и законодавство која је утврђена чл. 48. и 242. Пословника Народне скупштине, уз ова документа достављен је и Предлог одговора Одбора Уставном суду поводом предметног поступка који је припремљен у складу са Мишљењем Владе.

Одбор је, већином гласова већином гласова (12 гласова за, 1 против) одлучио да достави Уставном суду одговор као у предложеном тексту.

Седница је завршена у 13.40 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић